Clericii din Episcopia Ungariei au discutat sâmbătă despre îngrijirea bolnavilor în vremuri de criză, în cadrul conferinței preoțești desfășurate la Capela românească din Budapesta.
Tema întâlnirii a fost inspirată din tematica Anului Omagial 2024 al pastorației și îngrijirii bolnavilor.
Prezidată de Episcopul Siluan al Ungariei, manifestarea a fost precedată de Sfânta Liturghie, oficiată în sobor.
În deschiderea evenimentului, Preasfinția Sa a vorbit despre misiunea Bisericii în îngrijirea și vindecarea bolnavilor, exprimată încă din primele veacuri.
A urmat prezentarea referatului „Îngrijirea bolnavilor în vremuri de criză și mijloace specifice Bisericii Ortodoxe pentru tratarea celor bolnavi. Euharistia, leacul vieții celei veșnice”, susținut de pr. Cosmin Pop, protopopul de Debrecen.
Pe baza subiectelor prezentate, întâlnirea a continuat cu o sesiune de întrebări și răspunsuri. Totodată, au fost abordate și alte teme de actualitate în Episcopia Ungariei.
Foto credit: Episcopia Ungariei